CELEX: 32014R0635
Language: sl
Date: 2014-04-13 00:00:00
Title: Izvedbena uredba Komisije (EU) št. 635/2014 z dne 13. junija 2014 o odprtju tarifne kvote za uvoz industrijskega sladkorja do konca tržnega leta 2016/2017

14.6.2014   
            
            
               SL
            
            
               Uradni list Evropske unije
            
            
               L 175/14
            
         IZVEDBENA UREDBA KOMISIJE (EU) št. 635/2014
   z dne 13. junija 2014
   o odprtju tarifne kvote za uvoz industrijskega sladkorja do konca tržnega leta 2016/2017
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 193 Uredbe,
   ob upoštevanju naslednjega:
   
               (1)
            
            
               Člen 139(1)(a) Uredbe (EU) št. 1308/2013 določa, da se proizvodi iz člena 140(2) navedene uredbe lahko proizvedejo z uporabo sladkorja, katerega proizvodnja presega kvote iz člena 136 navedene uredbe. Vendar se ti proizvodi lahko proizvedejo tudi z uporabo sladkorja, ki se uvozi v Unijo. Za zagotovitev zalog, potrebnih za to proizvodnjo, je treba opustiti uvozne dajatve za določene količine industrijskega sladkorja.
            
         
               (2)
            
            
               Izkušnje zadnjih tržnih letih kažejo, da je opustitev uvoznih dajatev za količino 400 000 ton sladkorja na tržno leto, namenjena proizvodnji proizvodov iz člena 140(2) Uredbe (EU) št. 1308/2013, zadoščala za zagotovitev zalog, potrebnih za proizvodnjo takih proizvodov v Uniji v zadevnem tržnem letu.
            
         
               (3)
            
            
               Da bi se deležnikom zagotovilo, da bodo zaloge, potrebne za proizvodnjo proizvodov iz člena 140(2) Uredbe (EU) št. 1308/2013, stalno na razpolago vsako tržno leto do konca sistema kvot, je primerno, da se zagotovi opustitev uvoznih dajatev za določeno količino sladkorja za vsako od naslednjih treh tržnih letih od leta 2014/2015 do leta 2016/2017.
            
         
               (4)
            
            
               Poleg tega člen 11 Uredbe Komisije (ES) št. 891/2009 (2) določa upravljanje tarifne kvote za uvoženi industrijski sladkor z zaporedno številko 09.4390.
            
         
               (5)
            
            
               Zato je treba določiti količino industrijskega sladkorja, za katero se ne bi uporabile uvozne dajatve, za obdobje od tržnega leta 2014/2015 do tržnega leta 2016/2017.
            
         
               (6)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uvozne dajatve za industrijski sladkor z oznako KN 1701 in zaporedno številko 09.4390 se opustijo za količino 400 000 ton za vsako od treh tržnih let od 1. oktobra 2014 do 30. septembra 2017.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. oktobra 2014 do 30. septembra 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (UL L 254, 26.9.2009, str. 82).